اسٹیواسمتھ کی بین الاقوامی کرکٹ سنچریوں کی فہرست

سٹیو سمتھ ایک آسٹریلوی کرکٹ کھلاڑی اور آسٹریلیا کی قومی ٹیم کے سابق کپتان ہیں ۔  26 جون 2023ء تک اسمتھ نے آسٹریلیا کے لیے 99 ٹیسٹ اور 142 ایک روزہ بین الاقوامی میچ کھیلے ہیں، اور متعلقہ طرز کرکٹ میں 32 اور 12 سنچریاں اسکور کی ہیں۔   ان کی بیٹنگ اوسط 62.84 ٹیسٹ کرکٹ کی تاریخ میں تیسری سب سے زیادہ ہے۔

ٹیسٹ کیرئیر کا آغاز
اسمتھ نے اپنے ٹیسٹ کیریئر کا آغاز جولائی 2010ء میں لارڈز میں پاکستان کے خلاف کیا۔  ان کی پہلی ٹیسٹ سنچری 2013ء کی ایشز سیریز کے پانچویں میچ کے دوران سامنے آئی جب انہوں نے ناٹ آؤٹ 138 رنز بنائے۔  اس کا سب سے زیادہ اسکور 239 اسی ٹیم کے خلاف واکا گراؤنڈ ، پرتھ میں 2017-18ء سیریز کے دوران منظرعام پر آیا۔  اسمتھ نے سترہ مختلف کرکٹ گراؤنڈز پر ٹیسٹ سنچریاں بنائی ہیں، جن میں بارہ آسٹریلیا سے باہر مقامات بھی شامل ہیں۔ سنچریوں کے لحاظ سے وہ روایتی حریف انگلینڈ کے خلاف 11 کے ساتھ سب سے کامیاب ہیں۔   جنوری 2023ء وہ ٹیسٹ میں آسٹریلیا کے سب سے زیادہ سنچریوں کی فہرست میں میتھو ہیڈن کے 30 ٹیسٹ سنچریوں کے ساتھ مشترکہ تیسرے نمبر پر ہیں۔ وہ سال 2015ء،2016ء اور 2017ء میں بہترین بلے باز کے لیے آئی سی سی ٹیسٹ رینکنگ میں سرفہرست رہے۔ 30 دسمبر 2017ء کو اس نے 947 کی درجہ بندی حاصل کی، جو ڈان بریڈمین کے بعد اب تک کی دوسری بلند ترین درجہ بندی ہے۔   2018 کے آسٹریلوی بال ٹیمپرنگ اسکینڈل میں ملوث ہونے کے نتیجے میں، اسمتھ پر بعد میں مارچ 2018ء میں ایک سال کے لیے کلب کی سطح کے علاوہ کرکٹ کی تمام اقسام پر پابندی عائد کر دی گئی تھی

ایک روزہ کرکٹ کا آغاز
اسمتھ نے فروری 2010ء میں ویسٹ انڈیز کے خلاف اپنا ایک روزہ کرکٹ ڈیبیو کیا انہوں نے میچ میں بلے بازی نہیں کی لیکن 78 رنز کے عوض دو وکٹیں حاصل کیں ۔  ایک روزہ میں ان کی پہلی سنچری اکتوبر 2014ء میں شارجہ کرکٹ اسٹیڈیم میں پاکستان کے خلاف بنی۔ انہیں 101 رنز کی میچ جیتنے والی اننگز کے لیے مین آف دی میچ قرار دیا گیا۔   دسمبر 2016ء میں سڈنی کرکٹ گراؤنڈ میں نیوزی لینڈ کے خلاف ان کا سب سے زیادہ ایک روزہ سکور 164 تھا۔ انہوں نے اس میچ میں آسٹریلیا کی کپتانی کی جو اس نے 68 رنز سے جیتا۔   اسمتھ نے اپنی ایک روزہ سنچریاں آٹھ مختلف کرکٹ گراؤنڈز پر بنائی ہیں، جن میں دو آسٹریلیا سے باہر مقامات پر، ایک ایک پاکستان، بھارت اور جنوبی افریقہ کے خلاف شامل ہیں۔   انہوں نے ایک روزہ میں گیارہ سنچریاں اسکور کی ہیں اور آسٹریلیا کے لیے ایک روزہ سنچریوں کی فہرست میں پانچویں پوزیشن پر ہیں۔

ٹی ٹوئنٹی 
اس نے 63 ٹوئنٹی 20 انٹرنیشنل میچ کھیلے ہیں لیکن اس میں اب تک کوئی سنچری نہیں بنا سکے۔ اور اس طرز کرکٹ میں اس کا سب سے زیادہ اسکور 90 ہے۔    وہ بین الاقوامی کرکٹ میں سب سے زیادہ سنچریاں بنانے والے کھلاڑیوں کی فہرست میں مشترکہ طور پر 13 ویں نمبر پر ہیں۔

چابی
 *  ناٹ آؤٹ رہے۔
   مین آف دی میچ
   اس میچ میں آسٹریلیا کے کپتان

ٹیسٹ کرکٹ کی سنچریاں

ایک روزہ بین الاقوامی کرکٹ کی سنچریاں

نوٹس
 وہ آسٹریلیا کے لیے تمام طرز میں سب سے زیادہ سنچریاں بنانے کے حوالے سے اب ڈیوڈ وارنر کے ساتھ مشترکہ طور پر دوسرے نمبر پر ہیں۔ 
 کم از کم بیس اننگز کھیلنے والے بلے بازوں سے شمار کیا جاتا ہے۔ 
 وہ رکی پونٹنگ (41) کے بعد اسٹیو واہ (32) کے ساتھ مشترکہ طور پر ٹیسٹ سنچریوں کے حوالے سے دوسرے نمبر پر ہیں ہیں، اور میتھیو ہیڈن (30) کے ساتھ اب  تیسری پوزیشن پر ہیں۔ 
 وہ شیو نارائن چندر پال، یونس خان، اور روہت شرما کے ساتھ پوزیشن کا اشتراک کرتے ہیں۔

حوالہ جات

بین الاقوامی کرکٹ سنچریوں کی فہرستیں بلحاظ کھلاڑی
آسٹریلوی کرکٹ کی فہرستیں